 Ladan waxay intaa kadib bilowday in marka xilliga Break Time-ka loo baxo ay Liibaan ka dalbato in uu Casharada la qaatay dib ugu naqtiimiyo, iyadoo sidoo kale shaaha iyo quraacda Baarka iskuulka ku yaala ee Ardadu wax ka cunaan u soo kaxayn jirtay kana bixin jirtay, iyadoo Liibaan uusan weligiis Baarkaas soo ag istaagin shiidnimo awgeed, balse Ladan ayaa ku qasabtay codsiyo dhowr ah oo ay u gudbisay kadibna uu kaga yeelay, sidoo kale Ladan waxay isk dayday in Gaariga lagu soo doono xilliga rawaxaadda ay Liibaan horey ugu sii kaxayso laakiin taas wuu ka diidey oo u sheegay in uu ka jecel yahay Lugtiisa oo uu maalo si uusan kibirka iyo isla weynida u baran iyo isagoo diiddanaa in Gabar ka darajo sareysa uu Baabuurkeeda raaco, waase lakala war la yahay. 